Na temelju članka 26. Zakona o predškolskom odgoju i obrazovanju (Narodne novine br. 10/97, 107/07, 94/13 i 98/19) i čl. 38. Statuta Dječjeg vrtića Točkica, Trnovec Upravno vijeće Dječjeg vrtića Točkica na 2. sjednici održanoj 8.7. 2026. godine raspisuje 
NATJEČAJ
 
Za obavljanje poslova:
 
ODGOJITELJ/ICA
· 20 izvršitelja/ica, na neodređeno, puno radno vrijeme
 
UVJETI ZA RADNO MJESTO:
Za odgojitelja/icu može biti primljena osoba koja ispunjava uvjete iz članka 24. Zakona o predškolskom odgoju i obrazovanju (Službeno glasilo „Narodne novine“ broj 10/97.,107/07., 94/13., 98/19., 57/22., 101/23. i 22/26.), Pravilnika o odgovarajućoj vrsti i razini obrazovanja odgojno- obrazovnih i ostalih radnika u dječjem vrtiću, ustanovama te drugim pravnim i fizičkim osobama  koje provode programe ranog i predškolskog odgoja i obrazovanja (Službeno glasilo „Narodne novine“ broj 145/24.), i prema Pravilniku o unutarnjem ustrojstvu i načinu rada dječjeg vrtića Točkica.
Radni odnos u Dječjem vrtiću ne može zasnovati osoba koja ima zapreke iz članka 25. Zakona o predškolskom odgoju i obrazovanju.
Kandidati uz potpisanu prijavu na natječaj prilažu, u preslici:
· životopis,
· dokaz o stečenoj stručnoj spremi (VŠS,VSS), završen sveučilišni diplomski studij-sveučilišni magistar ranog i predškolskog odgoja i obrazovanja ili završen sveučilišni prijediplomski studij-sveučilišni prvostupnik ranog i predškolskog odgoja i obrazovanja-prvostupnik ranog i predškolskog odgoja i obrazovanja
· dokaz o položenom stručnom ispitu (ako je osoba položila stručni ispit)
· dokaz o radno - pravnom statusu (elektronički zapis, odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje, ne stariji od 6 mjeseci od dana objave natječaja
· kao dokaz o nepostojanju zapreka za zasnivanje radnog odnosa sukladno čl. 25. Zakona o predškolskom odgoju i obrazovanju dostavljaju se sljedeći dokumenti (ne stariji od mjesec dana):
· a) uvjerenje nadležnog suda da se protiv kandidata ne vodi kazneni postupak prema članku 25. stavak 2. Zakona o predškolskom odgoju i obrazovanju
· b) uvjerenje nadležnog suda da se protiv kandidata ne vodi prekršajni postupak prema članku 25. stavak 4. Zakona o predškolskom odgoju i obrazovanju
· c) uvjerenje nadležnog Hrvatskog zavoda za socijalni rad da kandidat nema izrečenu mjeru žurnog izdvajanja djeteta iz obitelji iz članka 25. stavak 10. Zakona o predškolskom odgoju i obrazovanju
· dokaz o državljanstvu (domovnica ili preslika osobne iskaznice)

Opis poslova za radno mjesto sadržan je u Pravilniku o unutarnjem ustrojstvu i načinu rada Dječjeg vrtića Točkica, objavljenom na mrežnoj stranici Općine Trnovec Bartolovečki
U skladu s člankom 13. stavak 3. Zakona o ravnopravnosti spolova (Službeno glasilo „Narodne novine“ broj 82/08. i 69/17.) prijaviti se mogu kandidati oba spola koji ispunjavaju uvjete. Izrazi iz teksta natječaja koji imaju rodno značenje koriste se neutralno i jednako su primjenjivi na muški i ženski rod.
 
Kandidat/kinja koji/a se poziva na pravo prednosti sukladno članku 102. stavka 1.-3. Zakona o hrvatskim braniteljima iz Domovinskog rata i članovima njihovih obitelji (Službeni vjesnik „Narodne novine“ broj 121/17.), uz prijavu na natječaj, dužan/a je priložiti pored dokaza o ispunjavanju traženih uvjeta, dostaviti i dokaze o ostvarivanju prava prednosti iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji, a koje može naći na internetskoj stranici resornog Ministarstva https://branitelji.gov.hr/zaposlavanje-843/843, a dodatne informacije o dokazima koji su potrebni u svrhu ostvarivanja prednosti pri zapošljavanju, potražite na sljedećoj poveznici: https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf.
Kandidati koji ostvaruju pravo prednosti pri zapošljavanju prema Zakonu o profesionalnoj rehabilitaciji i zapošljavanju osoba s invaliditetom (Službeni vjesnik „Narodne novine“ broj 157/13., 152/14. i 39/18.), dužni su u prijavi na natječaj pozvati se na to pravo i, uz ostale dokaze o ispunjavanju uvjeta iz ovog Natječaja, priložiti dokaz o invaliditetu sukladno članku 9. stavak 2. i stavak 3. odnosno dokaz o načinu prestanka radnog odnosa kod posljednjeg poslodavca (pravni akt o prestanku radnog odnosa: odluka, obavijest, sporazum), sukladno stavku 18. i stavku 19. ovog Zakona.
Kandidati koji ostvaruju pravo prednosti pri zapošljavanju iz članka 48. stavak 1. Zakona o zaštiti vojnih i civilnih invalida rata (Službeni vjesnik „Narodne novine“ broj 33/92., 57/92., 77/92., 58/93., 2/94., 76/94., 108/95. i 108/96. - Zakon o pravima hrvatskih branitelja iz Domovinskog rata i članova njihovih obitelji, broj 82/01. i 94/01. - Zakon o pravima hrvatskih branitelja iz Domovinskog rata i članova njihovih obitelji, broj 103/03. i 148/13.), pod uvjetom da nema kandidata koji ostvaruju prednost temeljem ZOPHBDR, uz ostale dokaze o ispunjavanju uvjeta iz ovog Natječaja, obvezni su priložiti i dokaz o priznatom statusu prednosti (potvrda nadležnog Ureda državne uprave) te pisanu izjavu da predmetno pravo već nisu ostvarili prilikom zasnivanja radnog odnosa na neodređeno vrijeme. 
 
Prijavu na natječaj s obveznom dokumentacijom dostaviti u roku u zatvorenoj omotnici poštom ili osobnim dolaskom na adresu:
 
OPĆINA TRNOVEC BARTOLOVEČKI Bartolovečka ulica 76, 42202 Trnovec uz naznaku „Dječji vrtić Točkica, Natječaj za zapošljavanje-odgojitelj/ica-ne otvaraj“
 
Nepotpune, nepravodobne prijave se neće razmatrati. 
Kandidati koji podnesu potpunu i urednu prijavu i ispunjavaju formalne uvjete iz natječaja bit će pozvani na razgovor i/ili provjeru sposobnosti i vještina bitnih za obavljanje poslova radnog mjesta.  Povjerenstvo za provedbu natječaja, a koju imenuje ravnatelj DV, provest će pisano i usmeno testiranje a koje se sastoji od provjere znanja, vještina i sposobnosti kandidata/kinje, prema Pravilniku o načinu i postupku zapošljavanja u dječjem vrtiću Točkica, objavljenom na mrežnim stranicama Općine Trnovec Bartolovečki.
Obavijest o načinu,vremenu i mjestu održavanja procjene/testiranja i vrednovanja kandidata bit će objavljena na mrežnoj stranici Općine Trnovec Bartolovečki najmanje 3 dana prije testiranja. Ako kandidat ispunjava sve uvjete natječaja, ali ne pristupi postupku procjene/testiranja i vrednovanja, smatrat će se da je kandidat odustao od prijave na natječaj. Rok za podnošenje prijava na natječaj iznosi osam (8) radnih dana od dana objavljivanja ovog natječaja na mrežnim stranicama Općine Trnovec Bartolovečki te na mrežnim stranicama Hrvatskog zavoda za zapošljavanje. 
Podnošenjem prijave na natječaj kandidati su izričito suglasni da Dječji vrtić Točkica kao voditelj zbirke osobnih podataka, može prikupljati, koristiti i obrađivati podatke u svrhu provedbe natječajnog postupka, sukladno propisima kojima se uređuje zaštita osobnih podataka. Radi zaštite osobnih podataka, rezultate, obavijesti i slično ćemo objaviti u obliku inicijala i datuma rođenja.
Ukoliko se na natječaj ne prijave osobe koje ispunjavaju formalne uvjete, Povjerenstvo za provedbu natječaja može izabrati i drugu osobu sukladno članku 26. stavka 5.-6. Zakon o predškolskom odgoju i obrazovanju.
O rezultatima testiranja kao i izboru kandidata, kandidati će biti obaviješteni javnom objavom na mrežnoj stranici Općine Trnovec Bartolovečki. 
Dostava odluke o prijemu svim kandidatima/kinjama smatra se obavljenom istekom osmog dana od dana javne objave odluke na mrežnim stranicama Općine Trnovec Bartolovečki.
Nepotpune i nepravodobne zamolbe neće se razmatrati, a protiv navedene obavijesti nema se pravo prigovora.
Dječji vrtić Točkica zadržava pravo djelomično ili u cijelosti, u svako doba poništiti ovaj natječaj.



